
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 59
                                                              din 31 martie 2016
                  privind aprobarea actului adiţional pentru prelungirea contractului de închiriere pentru 
                   imobilul din Sighişoara, str. Horea, nr. 9, în care funcţionează Grădiniţa cu program 
normal nr. 3 Sighişoara


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5619/02.03.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere contractul de închiriere nr. 6616/2014, aşa cum a fost modificat şi completat prin actul adiţional nr. 1/20/649/2015, încheiat actualmente, între Misselbacher Thea Gertraud şi Reichrath Gertrud Edda, în calitate de proprietare, în cote de ½ parte fiecare şi Şcoala Gimnazială „Radu Popa”, în calitate de chiriaş, având ca obiect închirierea imobilului situat în Municipiul Sighişoara, str. Horea, nr. 9, înscris în C.F. nr. 2628, sub nr. top. 2279, 2280, compus din corpul principal de clădire, în suprafaţă utilă de 328 mp. şi terenul aferent, în suprafaţă de 1492 mp., imobil cu destinaţia de grădiniţă, în care funcţionează Grădiniţa cu program normal nr. 3 Sighişoara, al cărui termen de închiriere expiră la data de 31.03.2016, contractul de închiriere fiind aprobat prin Hotărârea Consiliului Local Sighişoara nr. 77/27.03.2014 şi actul adiţional nr. 1/20/649/2015 la acesta prin Hotărârea Consiliului Local Sighişoara nr. 227/18.12.2014; 

Având în vedere adresele înregistrate la Municipiul Sighişoara sub nr. 3906/15.02.2016 şi nr. 4056/16.02.2016, formulate de Misselbacher Thea Gertraud, respectiv de Reichrath Gertrud Edda, prin av. Morar Oliviu Mihail, cu privire la prelungirea contractului de închiriere nr. 6616/2014, aşa cum a fost modificat şi completat prin actul adiţional nr. 1/20/649/2015;
Având în vedere adresa nr. 131/17.02.2016, înregistrată la Municipiul Sighişoara sub nr. 4187/17.02.2016, formulată de Şcoala Gimnazială „Radu Popa”, precum şi propunerile formulate în cadrul şedinţei ordinare a Consiliului Local Sighişoara din data de 25.02.2016, cu privire la prelungirea contractului de închiriere nr. 6616/2014, aşa cum a fost modificat şi completat prin actul adiţional nr. 1/20/649/2015;

Având în vedere prevederile Legii nr. 165/2013 privind măsurile pentru finalizarea procesului de restituire, în natura sau prin echivalent, a imobilelor preluate în mod abuziv în perioada regimului comunist în România, cu modificările şi completările ulterioare;

Având în vedere prevederile Legii nr. 1/2011, legea educaţiei naţionale, cu modificările şi completările ulterioare;
Având în vedere prevederile art. 555 – 562 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 5617/02.03.2016, prin care se propune aprobarea actului adiţional la contractului de închiriere nr. 6616/21.03.2014, aşa cum a fost modificat şi completat prin actul adiţional nr. 1/20/649/2015, pentru imobilul din Sighişoara, str. Horea, nr. 9, în care funcţionează Grădiniţa cu program normal nr. 3 Sighişoara,  îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, socială şi juridică;
În temeiul art. 36 alin. (2) lit. „d”, alin. (6) lit. „a” punctul 1 şi alin. (9), art. 45 alin. (1) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:

Art. 1. Se aprobă actul adiţional pentru prelungirea contractului de închiriere nr. 6616/2014, aşa cum a fost modificat şi completat prin actul adiţional nr. 1/20/649/2015, încheiat actualmente, între Misselbacher Thea Gertraud şi Reichrath Gertrud Edda, în calitate de proprietare, în cote de ½ parte fiecare şi Şcoala Gimnazială „Radu Popa”, în calitate de chiriaş, având ca obiect închirierea imobilului situat în Municipiul Sighişoara, str. Horea, nr. 9, înscris în C.F. nr. 2628, sub nr. top. 2279, 2280, compus din corpul principal de clădire, în suprafaţă utilă de 328 mp. şi terenul aferent, în suprafaţă de 1492 mp., imobil cu destinaţia de grădiniţă, în care funcţionează Grădiniţa cu program normal nr. 3 Sighişoara, conform anexei nr. 1, care face parte integrantă din prezenta hotărâre. 

Art. 2. Prin actul adiţional menţionat la articolul precedent durata contractului de închiriere nr. 6616/2014, aşa cum a fost modificat şi completat prin actul adiţional nr. 1/20/649/2015, se prelungeşte pe o perioadă de 3 (trei) luni, respectiv de la data de 01.04.2016 până la data de 30.06.2016, restul clauzelor contractuale ramânând neschimbate.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, aparatul de specialitate al primarului, Şcoala Gimnazială “Radu Popa”, structura arondată Grădiniţa cu program normal nr. 3 Sighişoara, Misselbacher Thea Gertraud şi Reichrath Gertrud Edda.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;

  1 ex. Direcţia Economică;

  1 ex. Biroul Juridic;
  1 ex. Şcoala Gimnazială “Radu Popa”;

  1 ex. Grădiniţa cu program normal nr. 3 Sighişoara;

  1 ex. Misselbacher Thea Gertraud;

  1 ex. Reichrath Gertrud Edda.
14 ex. 

B.A.
